প্রথমে ঠিক ছিল ২০১৫ সালের ২ অক্টোবর "কঞ্চে" বিশ্বব্যাপী মুক্তি লাভ করবে। কিন্তু "পুলি" ও "সিং ইজ ব্লিং" ছবির মুক্তির সঙ্গে সংঘাত এড়াতে এই ছবির মুক্তি ৬ নভেম্বর পর্যন্ত পিছিয়ে দেওয়া হয়। "অখিল: দ্য পাওয়ার অফ জুয়া" ছবিটি ২২ অক্টোবর বিশ্বব্যাপী মুক্তি পাওয়ার কথা ছিল। কিন্তু পোস্ট-প্রোডাকশনে একটু দেরির কারণে সেই ছবির মুক্তি পিছিয়ে যায়। পরিবর্তে স্থির হয় বিজয়াদশমী উৎসব উপলক্ষ্যে ২২ অক্টোবর "কঞ্চে" ছবিটি মুক্তি পাবে। অন্ধ্রপ্রদেশ ও তেলঙ্গানার ৪০০টি প্রেক্ষাগৃহে এবং ভারতের অন্যান্য অঞ্চলে ১৫০টি পৃক্ষাগৃহে মুক্তি পায় "কঞ্চে"। ভারতের বাইরে ছবির মুক্তির জন্য প্রথমে ৮০টি প্রেক্ষাগৃহ সংরক্ষণ করা হলেও, পরে এই সংখ্যা বেড়ে হয় ১৫০টি, যার মধ্যে ১৩০টি প্রেক্ষাগৃহ ছিল মার্কিন যুক্তরাষ্ট্রে।

চলচ্চিত্রায়ন
মুক্তি ও প্রতিক্রিয়া
সমালোচকদের প্রতিক্রিয়া
প্রযোজনা